Kenan Thorvald

Kenan harminc éves kora körül

Firenza Thorvald (nagynénje - elhunyt)

*"Nekem nincs ellenséges szándékom a császár irányában. De tévképzetekbe ringatja magát, ha azt hiszi, egyetlen ember el tudja kormányozni az Impériumot." - Kenan Paul Atreidesről, és a családjával való konfliktusról*

Kenan Thorvald a Dűne kaland egyik nem játékos karaktere, a Thorvald ház örököse, aki maga is mélyen belekeveredik a politikai viszályba, amit a háza és a császár közti feszültség okoz.

## Története

### Gyermekkor

A Thorvald ház székhelyéül szolgáló bolygón, az Ipyren született, apjának, Memnon Thorvald grófnak első, és egyetlen fiúgyermekeként. A ház ekkor jó kapcsolatot ápolt a Corrino családdal, és bár nem volt akkora befolyásuk, mint az Atreides, vagy a Harkonnen háznak, de alapvetően jólétben, és kiváltságokkal körülvéve élhettek, az apjának nagy szava volt a Landsraadban is. Noha Kenanon fiatal korától nagy volt a nyomás, hogy felnőjön az örökös feladatához, és ennek megfelelően taníttatták, és képezték harcra is, alapvetően könnyed természetű, a szabadságot kedvelő fiúként meglehetősen nehezen boldogultak vele. Az apjával ekkoriban jó kapcsolatot ápolt, bár rendszeres elfoglaltságai miatt közelebb állt a nagynénjéhez, Firenzához: gyerekként gyakran felügyelt rá, és még kamaszkorában is szívesen megosztotta vele a problémáit. Az édesanyját nagyon fiatalon elvesztette, alig emlékszik rá.

A tanítóitól, a legtöbb nagy ház vezetőihez hasonlóan elsajátította a mentát képzés alapjait - nem kiemelkedő benne, de képessé vált kizárni az érzelmeit éles helyzetekben, és a logikára támaszkodni. Viszonylag magas szinten elsajátította a pajzsharcot is, és bár nem volt túl lelkes, elég magas szintűek a lexikális ismeretei is.

### Konfliktus a császárral

A Thorvald ház akkor került először konfliktusba a Corrinóval, amikor Firenzát kiházasították: az idősödő Shaddam Corrino negyedik felesége lett. Nem volt köztudott, hogy a császár öt lánya születése után teljesen steril lett, így a nőtől elvárták, hogy szüljön neki egy fiú utódot, aki majd megörökölheti a trónt. Ez természetesen nem járt sikerrel, Firenza sosem esett teherbe, amit az ő és a Thorvald ház bukásának tekintettek - a nő két évvel később el is hunyt, ami elmérgesítette a viszonyt Memnon és a császár között. A kibomló ellentét idején Kenan 22 éves volt, és könnyen fel tudta ismerni az apja meggondolatlanságát a helyzetben, ami azzal fenyegetett, hogy nem csak a császár, de az összes nagy ház haragját kihívják maguk ellen... így életében először elkezdte komolyan venni az örökös szerepét, és aktívan segíteni a politikában.

### Paul Atreides trónra kerülése

Mikor a Corrino császárt ledöntötték a trónról, kezdetben Kenan is bizakodott abban, hogy a konfliktus végre elsimul, de az események a várakozásaival pont ellentétesen alakultak: mikor a fremen dzsihadisták elindultak, és több bolygót is lerohantak (beleértve a Shaddam Corrino egykori otthonát, a Kaitaint), Memnon dühe a fiatal császár iránt is ugyanúgy fellángolt, mint korábban az elődje iránt. Paul első Landsraad gyűlésén, 10194-ben egyszerűen kisétált, közölve, hogy "elege volt a császárokból". Ezután látszólag elzárkózott mindenfajta kommunikációtól az Atreides házzal, és a család egyre komolyabb gyanúba keveredett, hogy az új császár elleni összeesküvést terveznek. Kenan magát a gyanút az apja viselkedése és korábbi döntései ellenére is abszurdnak találta, az iszonyú kockázat miatt, amit magában rejtett, és azért is, mert a státusza ellenére semmilyen információ nem jutott el hozzá róla.

10195-ben a Thorvald ház képviseletében az Arrakisra ment, részben, hogy eloszlassa a gyanúkat, részben pedig hogy tárgyalhassan a császárral a Landsraad nagy házainak helyzetéről.

### A játék során

Kenan diplomataként érkezik Arrakeenbe a történet kezdetén - itt találkozik Naseenával, aki észreveszi a külhoninak tűnő, meglehetősen elveszett alakot. A férfi rövid beszélgetésbe elegyedik vele, és elárulja, hogy a császári palotába tart, a másnapi találkozóra - az is kiderül, hogy az apjának konfliktusa van a Landsraaddal, így sokat kockáztatott azért, hogy ide jöhessen. Naseena segít neki, de a palotánál elválnak útjaik.

Az éjszaka folyamán gyilkosság történik, az egyik Chani által hívott Fremen nőt, aki a császár ajtajánál őrködött, egy őrrel együtt meggyilkolják. Noha nem elsők között, de Kenan neve is felmerül, mind indítéka, mind lehetősége lett volna elkövetni a gyilkosságot. Naseena kijelenti, hogy megpróbálja szemmel tartani, és ennek érdekében beépül a palotaőrök közé. Napközben Kenan részt vesz a tárgyalásokon, így csak este, egy fogadáson találkozik újra Naseenával: azonnal felismeri és megszólítja a nőt. Folytatnak egy beszélgetést, aminek során kiderül, hogy Kenan tud a gyilkosságról és sejti, hogy gyanúsított, de állítja, hogy nem ő volt a tettes, csak belekeveredett és valaki felhasználja rá, hogy mögé bújjon el. Nasseena valamennyire bízik benne, és Kenan maga is kijelenti, hogy próbál információt szerezni, és bízik benne, hogy a császár is helyes döntést hoz majd, és nem kerül veszélybe a tárgyalások alatt.

## Jelleme

Kenan alapvetően jóindulatú, kedves természetű fiatalember, és törekszik nem a legrosszabbat feltételezni másokról sem... de a politika épp elég kaotikus ahhoz, hogy tisztában legyen vele, gyakran kell a háta mögé néznie, és kevesek azok, akikben tényleg megbízhat. Alapvetően képes nyugodt és józan maradni nehéz helyzetekben - ezt a mentát képzésnek is köszönheti, de annak a nyomásnak is, ami az apja meggondolatlansága miatt az utóbbi években rá nehezedett. Nem igazán jó manipulátor, nincs meg a karizmája, hogy nagy tömegeket mozgasson, de ügyes diplomata, sok helyzetből ki tudja vágni magát.

Alapvetően elég halk szavú és zárkózott, ami különösen a státusza ismeretében meglepő - beszél, ha kell, és tudja, mit mondjon, de ritkán követeli magának a figyelmet. Ez fiatalabb korában nem volt igaz rá, tizenhat és húsz éves kora között kifejezetten nagyhangú, élénk fiú volt, aki szeretett a figyelem középpontjában lenni, és szívesen hencegett is. A harcot, bár képzett benne, lehetőleg elkerüli, ezáltal elég jól ellensúlyozza az apja vadabb, agresszívabb jellemét.

## Kinézete

Harminc éves, viszonylag magas fiatalember: azonban az arcvonásai bár fiatalok, az elmúlt évek okozta stressz azért nyomot hagyott rajta. Nem kiemelkedően megnyerő, de a vonásait alapvetően bizalomgerjesztőnek lehet mondani. A haja sötét (és néhány megvilágításban már látni benne pár ősz szálat), viszonylag rövid, de néha a szemébe lóg, és van egy kis szakálla is. A szemei szürkéskékek, a bőre sápadt, és legtöbbször fekete öltözetet visel. Ez az Arrakison, bár Arrakeenbe érkezik, és nem a sivatagba indul, erősen kilóg a környezetből.

Ha hivatalos minőségben jelenik meg, az öltözékén általában valahol megjelenik a Thorvald ház címere is. Civilként ez kevésbé jellemző rá. Az övén általában hord egy pajzsgenerátort és egy vékony pengéjű, hosszabb tőrt, ami a pajzsharchoz is ideális.

## Egyéb

* A családja, és a családja konfliktusa a császárral mind kánon elemek: Kenan az egyetlen, aki OC.
* A karakterképe (és a karakter személyiségének alapja is) Noctis Lucis Caelum a Final Fantasy XV-ből.
* A személyiségtípusa INFP-A.
* Az allignmentje lawful good.